Lindsey Vonn

Lindsey Caroline Vonn (sünninimi Kildow; sündinud 18. oktoobril 1984 Minnesotas St. Paulis) on USA mäesuusataja, kelle parimad tulemused on saavutatud kiirusaladel.

Vonni isa Alan Kildow kuulus USA juunioride koondisse mäesuusatamises, enne kui ta 18-aastaselt sai põlvevigastuse, mis lõpetas tema sportlastee. Lindsey hakkas suusatama kaheaastaselt ja isa toetas tema harrastust tugevalt. Lindseyga samast Saint Pauli eeslinnast Apple Valleyst pärines ka kolmekordne USA olümpiakoondislane Kristina Kosnick, mõlemad harjutasid kodulähedasel Buck Hillil.

1990. aastate lõpul kolis Lindsey koos vanematega Colorado osariiki Vaili. Umbes samale ajale langes tema esimene märkimisväärne sportlik saavutus välismaal: 1999 Itaalias peetud võistlustel Hiirekese auhinnale (Trofeo Topolino), kus võistlesid 11–14-aastased sportlased, sai temast läbi aegade esimene ameerika tüdruk, kes suutnud selle võita.

Esimest korda osales Vonn maailma karikasarja etapil 16-aastaselt Utah' osariigis Park Citys 16.–18. novembril 2000.

2002. aasta taliolümpiamängudel USA-s Salt Lake Citys osales ta slaalomis ja Alpi kahevõistluses. Viimases tuli ta 6. kohale.

4. märtsil 2003 võitis ta Prantsusmaal Puy Saint-Vincentis juunioride maailmameistrivõistlustel kiirlaskumises hõbemedali.

2006. aasta taliolümpiamängudel Itaalias Torinos kukkus ta 13. veebruaril treeningul rängalt ja viidi sealtsamast haiglasse. Siiski võistles ta järgmisel päeval kiirlaskumises ja saavutas 8. koha. Sellise  pühendunud eneseohverduse eest anti talle Olümpiavaimu auhind, mis määratakse kõige paremini olümpiavaimu väljendanud USA sportlasele.

Vonn sai hõbemedali kiirlaskumises ja suurslaalomis Åres 2007. aasta maailmameistrivõistlustel. Kaks aastat varem Bormios toimunud 2005. aasta MM-il oli ta kiirlaskumises ja Alpi kahevõistluses neljas. 2009. aasta MM-il, mis peeti Val-d'Isère'is, tuli ta maailmameistriks ülisuurslaalomis ja kiirlaskumises.

2010. aasta taliolümpiamängudel Kanadas Vancouveris võitis ta kiirlaskumise 0,56-sekundilise eduga oma kaasmaalase Julia Mancuso ees. Nii sai temast esimene ameeriklanna, kes tulnud olümpiavõitjaks kiirlaskumises. Ta tuli ülisuurslaalomis kolmandaks Andrea Fischbacheri (Austria) ja Tina Maze (Sloveenia) järel. Alpi kahevõistluses ta juhtis pärast kiirlaskumist, kuid slaalomis kukkus. Ta tegi kaasa ka kõik ülejäänud kolm ala, kuid katkestas need. Sealjuures suurslaalomis ta kukkus ja murdis nimeta sõrme, aga võistles sellest hoolimata ka viimasel alal.

2014. aasta taliolümpiamängudest Sotšis jäi ta vigastuse tõttu eemale.

2018. aasta taliolümpiamängudel Pyeongchangis võitis ta kiirlaskumises pronksmedali. Ülisuurslaalomis jäi ta jagama kuuendat kohta ja Alpi kahevõistluse katkestas.

Maailma karikasarjas võitis Vonn 82 etappi ja on sellega enim etapivõite saavutanud naismäesuusataja. Neist 43 võitis ta kiirlaskumises ja 14 nendest Kanadas Lake Louise'is. Lisaks oli ta MK-etappidel poodiumil veel 55 korral. Ta võitis 2008 maailma üldkarika ja kiirlaskumise karika. 2009 võitis ta uuesti maailma üldkarika ning lisaks kiirlaskumise ja ülisuurslaalomi karika. 2010 võitis ta nii üldkarika kui ka ülisuurslaalomi, kiirlaskumise ja Alpi kahevõistluse karika. Hooajal 2014–2015 võitis ta maailma karika kiirlaskumises ja ülisuurslaalomis.

Hooajal 2015–2016 võitis ta 20. kristallgloobuse, kui tuli kiirlaskumises hooaja üldvõitjaks. Ta sai sellega kõige edukamaks mäesuusatajaks. Talle järgneb 19 kristallgloobust võitnud rootslane Ingemar Stenmark. Veebruaris toimunud etapil Andorras Soldeus vigastas ta aga põlve, mistõttu pidi ta hooaja pooleli jätma, kuid saavutas sellele vaatamata hooajal üldarvestuses teise koha.

Tema viimasteks tiitlivõistlusteks jäid 2019. aasta maailmameistrivõistlused Åres, kus ta võitis kiirlaskumises pronksmedali

2024. aasta lõpus tuli ta tippsporti tagasi pärast põlveliigese vahetust saavutades ülisuurslaalomis 14.koha ja 2025 aasta 11. jaanuaril 2025 kiirlaskumises 6.koha.

12. detsembril 2025. aastal sai Vonnist St. Moritzis 41-aastaselt vanim mäesuusatamise maailmakarika võitja, saavutades oma 83. maailmakarika võidu  kiirlaskumises ja esimese alates 2018. aastast.

 Isiklikku 

Lindsey oli abiellus Thomas Vonniga, kes sel ajal kuulus USA mäesuusakoondisse, aga kelle parim tulemus MK-etapil on 9. koht. Nad elasid Colorados Vailis, aga neil oli elamispind ka Atlantas ja Saksamaal. Nende abielu lahutus jõustus 2013. aasta jaanuaris. Aastatel 2013–2015 oli ta lähisuhetes kuulsa golfimängija Tiger Woodsiga. Alates 2018. aastast on ta kallim olnud hokimängija P. Kee Subban.

USA mäesuusakoondis peatub ajal, mil MK-sari Euroopas toimub, Austrias Kirchbergis. Kirchbergis elab ka Lindsey lehm Olympe, kelle ta võitis auhinnaks 17. detsembril 2005 Val d'Isere'is. See oli esimene MK-etapp, mille ta väljaspool Põhja-Ameerikat võitis. Tal oli valida raha ja lehma vahel ning ta valis lehma. Auhinna panid välja Prantsusmaa juustutootjad.

Traditsiooniliselt veetsid Vonnid iga aasta jõuluõhtu Lindsey sõbranna Maria Rieschi perel Saksamaal Garmisch-Partenkirchenis külas olles. Lindsey oskab vabalt saksa keelt.

2019. aastal kihlus ta NHL-i mängija P. K. Subbaniga.

 Saavutused 
pisi|Vonn (paremal) olümpiapjedestaalil
 27px Olümpiamängudel 
 2010  Vancouveris
 15px olümpiavõitja kiirlaskumises
 15px pronksmedal ülisuurslaalomis
 2018  Pyeongchangis
 15px pronksmedal kiirlaskumises

 Maailmameistrivõistlustel 
 2007  Åres
  hõbemedal ülisuurslaalomis
  hõbemedal kiirlaskumises
 2009  Val-d'Isère'is
  maailmameister ülisuurslaalomis
  maailmameister kiirlaskumises
 2011  Garmisch-Partenkirchenis
  hõbemedal kiirlaskumises
 2015  Beaver Creekis
  pronksmedal ülisuurslaalomis
 2017  Sankt Moritzis
  pronksmedal kiirlaskumises
 2019  Åres
  pronksmedal kiirlaskumises

 Maailma karikasarjas 

 Maailma karikas 

 Üldkarikas
 1. koht: 2008, 2009, 2010, 2012
 2. koht: 2016
 3. koht: 2015
 Slaalomi karikas
 3. koht: 2009
 Suurslaalomi karikas
 2. koht: 2012
 Ülisuurslaalomi karikas
 1. koht: 2009, 2010, 2011, 2012, 2015
 3. koht: 2005, 2007, 2016
 Kiirlaskumise karikas
 1. koht: 2008, 2009, 2010, 2011, 2012, 2013, 2015, 2016
 2. koht: 2006, 2018
 3. koht: 2007
 Alpi kahevõistlus
 1. koht: 2010, 2011, 2012
 2. koht: 2008, 2009
 3. koht: 2006

 Maailma karikasarja etapivõidud 

pisi|Lindsey Vonn tuli 15. detsembril 2007 Šveitsis Sankt Moritzis kiirlaskumises teiseks
pisi|Lindsey Vonn võitis 8. märtsil 2008 MK-etapi Šveitsis Crans-Montanas
pisi|Vonn võitis 17. jaanuaril 2009 MK-etapi Austrias Altenmarkt-Zauchensees
pisi|Lindsay Vonn 8 kristallgloobusega (2010)
Oma esimese MK-etapi võitis ta 3. detsembril 2004 Kanadas Lake Louise'is kiirlaskumises ning teise päevapealt aasta hiljem samas kohas ja samal alal.

Esimest korda võitis ta ühel nädalal kaks MK-etappi 21. ja 22. detsembril 2007 Austrias Sankt Antonis (vastavalt kiirlaskumise ja Alpi kahevõistluse). Niisugust saavutust on ta hiljem veel korduvalt korranud. 8.–10. jaanuaril 2010 võitis ta ühel nädalal koguni kolm MK-etappi: kaks kiirlaskumist ja ülisuurslaalomi.

Lindsey Vonn osales 395 maailma karikasarja etapil ja jõudis esikolmikusse 137 etapil, millest 82 ta võitis. Ta võitis kiirlaskumises 43, ülisuurslaalomis 28, Alpi kahevõistluses 5, suurslaalomis 4 etappi ja slaalomis 2 etappi.

Jrk-nrAastaKuupäevKohtRiikAla1. 20043. detsember Lake Louise kiirlaskumine2.2005 3. detsember Lake Louise  kiirlaskumine3. 200517. detsember Val-d'Isère  kiirlaskumine4.20063. märts Kvitfjell ülisuurslaalom5. 20062. detsember  Lake Louise  kiirlaskumine6. 200620. detsember  Val-d'Isère  kiirlaskumine7.200728. jaanuar San Sicario  ülisuurslaalom8. 20071. detsember Lake Louise  kiirlaskumine9. 200721. detsember Sankt Anton  kiirlaskumine10. 200722. detsember Sankt Anton Alpi kahevõistlus11.200819. jaanuar Cortina d'Ampezzo  kiirlaskumine12. 20089. veebruarSestriere  kiirlaskumine13. 20088. märts Crans-Montana  kiirlaskumine14. 200815. november Levi slaalom15. 20085. detsember Lake Louise  kiirlaskumine16. 200917. jaanuar Zauchensee  Alpi kahevõistlus17. 200930. jaanuar Garmisch-Partenkirchen  slaalom18. 20091. veebruar  Garmisch-Partenkirchen  ülisuurslaalom19. 200922. veebruar Tarvisio  ülisuurslaalom20. 20091. märts Bansko  ülisuurslaalom21. 200911. märts Åre  kiirlaskumine22. 200912. märts  Åre  ülisuurslaalom23. 20094. detsember  Lake Louise  kiirlaskumine24. 2009 5. detsember  Lake Louise  kiirlaskumine25. 200918. detsember  Val-d'Isère  Alpi kahevõistlus26. 20108. jaanuar Haus im Ennstal  kiirlaskumine27. 20109. jaanuar  Haus im Ennstal  kiirlaskumine28. 201010. jaanuar  Haus im Ennstal  ülisuurslaalom29. 201022. jaanuar  Cortina d'Ampezzo  ülisuurslaalom30. 201023. jaanuar  Cortina d'Ampezzo  kiirlaskumine31. 201031. jaanuar Sankt Moritz  ülisuurslaalom32. 20106. märts  Crans-Montana  kiirlaskumine33. 2010 12. märts  Garmisch-Partenkirchen  ülisuurslaalom34.20105. detsember  Lake Louise  ülisuurslaalom35. 201018. detsember Val-d'Isère  kiirlaskumine36. 201019. detsember Val-d'Isère  Alpi kahevõistlus37.20118. jaanuar Altenmarkt-Zauchensee  kiirlaskumine38.201121. jaanuar Cortina d'Ampezzo  ülisuurslaalom39.201123. jaanuar Cortina d'Ampezzo  ülisuurslaalom40.201126. veebruar Åre    kiirlaskumine 41.20116. märts Tarvisio  ülisuurslaalom 42.201122. oktoober Sölden  suurslaalom43.20112. detsember Lake Louise  kiirlaskumine44.20113. detsember Lake Louise  kiirlaskumine45.20114. detsember Lake Louise  ülisuurslaalom46.20117. detsember Beaver Creek  ülisuurslaalom47.201215. jaanuar Cortina d'Ampezzo  ülisuurslaalom48.201227. jaanuar Sankt Moritz  Alpi kahevõistlus49.201228. jaanuar Sankt Moritz  kiirlaskumine50.20124. veebruar Garmisch-Partenkirchen  kiirlaskumine51.201226. veebruar Bansko  ülisuurslaalom52.20129. märts Åre  suurslaalom53.201214. märts Schladming  kiirlaskumine54.201230. november Lake Louise  kiirlaskumine55.20121. detsember Lake Louise  kiirlaskumine56.20122. detsember Lake Louise  ülisuurslaalom57.20128. detsember Sankt Moritz  ülisuurslaalom58.201319. jaanuar Cortina d'Ampezzo  kiirlaskumine59.201326. jaanuar Maribor  suurslaalom60.20146. detsember Lake Louise  kiirlaskumine61.201420. detsember Val-d'Isère  kiirlaskumine62.201518. jaanuar Cortina d'Ampezzo  kiirlaskumine63.201519. jaanuar Cortina d'Ampezzo  ülisuurslaalom64.201525. jaanuar Sankt Moritz  ülisuurslaalom65.20158. märts Garmisch-Partenkirchen  ülisuurslaalom66.201518. märts Méribel  kiirlaskumine67.201519. märts Méribel  ülisuurslaalom68.20154. detsember Lake Louisekiirlaskumine69.20155. detsember Lake Louisekiirlaskumine70.20156. detsember Lake Louiseülisuurslaalom71.201512. detsember Åresuurslaalom72.20169. jaanuar Zauchenseekiirlaskumine73.201610. jaanuar Zauchenseeülisuurslaalom74.201623. jaanuar Cortina d'Ampezzokiirlaskumine75.201624. jaanuar Cortina d'Ampezzoülisuurslaalom76.20166. veebruar Garmisch-Partenkirchenkiirlaskumine77.201721. jaanuar Garmisch-Partenkirchenkiirlaskumine78.201716. detsember Val d'Isèreülisuurslaalom79.201820. jaanuar Cortina d'Ampezzokiirlaskumine80.20183. veebruar Garmisch-Partenkirchenkiirlaskumine81.20184. veebruar Garmisch-Partenkirchenkiirlaskumine82.201814. märts Årekiirlaskumine83.202512. detsember St. Moritzkiirlaskumine

 Vaata ka 
Mäesuusatamine 2002. aasta taliolümpiamängudel
Mäesuusatamine 2006. aasta taliolümpiamängudel
Mäesuusatamine 2010. aasta taliolümpiamängudel
Mäesuusatamine 2018. aasta taliolümpiamängudel

 Viited 

 Välislingid 

 Lindsey Kildowi koduleht

Lindsey Vonn Alpine Ski Database kodulehel

Kategooria:Ameerika Ühendriikide mäesuusatajad
Kategooria:Sündinud 1984